**Шытырман оқиғалы туризм пәнінен дәрістер жиыны**

**1-дәріс. Кіріспе. Шытырман оқиғалы туризм: мәні, анықтамасы**

Мақсаты**:** шытырман оқиғалы туризм: мәні, анықтамасын біу және оны көрсету

Шытырман оқиғалы саяхат – әдеттен тыс, соны саяхаттар, әдеттен тыс көлік құралдарын пайдаланып жасалатын табиғи резервациялардағы саяхаттар. Тағы бір анықтамасы: шытырман оқиға деп белсенді демалыспен қатар экскурсиялар және сапалы сервис ұйымдастырылған турларды атауға болады. Әдетте шытырман оқиғалы тур кезінде адам өз күшін жұмсап, саяхат жасайды, яғни бұл спорттық туризмге жақын түсінік. Бірақ, мұнда маршруттар жақсы ұйымдастырылған, аздаған болса да, комфортты және әдетте көңіл көтеру шаралары да болады. Туристердің негізгі мотивы – өз-өзін қиын жағдайда сынау, адреналин арқылы көңіл көтеру, серігу болады.

Шытырман оқиғалы турларға бару үшін белгілі бір шынығу деңгейі болуы тиіс, дегенмен қауіп деңгейі төмен болуы тиіс, себебі мұндай турларда жақсы, сенімді гидтер жұмыс істеуі қажет және туристер арнайы құрал-жабдықтармен қамтамасыздандырылады.

Батыста мұндай туризмді Adventure туризм деп атайды. Елімізде қабылданғн терминологияда шытырман оқиғалы туризмге спорттық, белсенді, экзотикалық, экстремалдық, экологиялық т.б. туризм түрлерінің кейбіреулерін жатқызуға болады.

● Дайвинг (арнайы жабдықтармен су астында жүзу);

● Вейкбординг (су шаңғысы мен сноубордтың комбинациясы);

● Су шаңғысы;

● Сѐрфинг (арнайы жеңіл тақтай үстінде толқынның үстінде сырғанау);

● Виндсѐрфинг (желкенді жеңіл тақтай үстінде жүзу);

● Каякинг (ағысы қатты өзен бойымен каякпен жүзу);

● Рафтинг (арнайы қайықтар мен салдарды пайдаланып, таулы өзендер бойымен төмен қарай жүзу);

● Трекинг, немесе жаяу туризм;

● Маунтинбайкинг (тау велосипеді);

● Альпинизм (тау шыңдарына шығу);

● Таушаңғы;

● Сноубординг (арнайы тақтаймен қарлы беткейлерде сырғанау);

● Парашют спорты;

● Роупджампинг (альпинистік жабдықтардан тұратын күрделі амортизация жүйесін пайдаланып, биік объектілерден арқанмен секіру);

● Дельтапланеризм;

● Кайтсѐрфинг (батпырауық (воздушным змей немесе кайт) пайдаланып ұшу).

: ● Салт туризм (жылқы, пони, қашыр, есек, ит, бұғы, түйе, енеке, қодас, піл, лама туристер мен олардың жүктерін тасиды);

● Шытырмен оқиғалар паркі (Adventure park) құрамына арқан паркі, скалодром, лазертаг, пейнтбол, тир, спорт алаңдары т.б. кіреді;

● Джипинг – әдетте жолы жоқ жерлерде джип немесе соған ұқсас автомобильдермен жүру;

● Спелеология – үңгірлерді зерттейтін ғылым;

● Спелестология (жер астындағы жасанды қуыстар, жасанды үңгірлер ішінде жүру);

● Баллонинг яғни әуе шарларда ұшу;

● Туризм түріндегі балық аулау;

● Әуесқой аң аулау;

● Милитари-туризм – соғыс болып жатқан жерлерге саяхат; әскери ұшақтар мен тікұшақтарда ұшу; тарихи соғыс орындарына бару, белгілі шайқастардың реконструкцияларына қатысу;

● Геокэшинг (көмбе қазыналарды іздеу) – тығып қойған орындарды, заттарды спутник навигациялық жүйелерді пайдаланып, іздеу ойыны;

● «Шпиондық турлар». Турист әртүрлі барлауға жататын тапсырмаларды орындайды. Сонымен қатар, ол басты көрікті орындарын көретіндей тур ұйымдастырылады;

● Сүңгуір қайықтағы турлар, немесе түбі шыныдан жасалған кемелердегі турлар

● Ғарыш туризмі – Жер орбитасына саяхат;

● Джайлоо-туризм;

● Табиғи себептен қауіпті аудандарға саяхат, мысалы, «суық полюсы», шөл, Сібірдің ну орманы т.б.;

● Чернобыль

Сонымен қатар

 - ауыл туризмі, farmtour or rural tour

holiday tour – аникул немесе демалыс күндеріндегі демалыс

- majestic mountains tour әдемі тау ландшафтарын тамашалау

- сафари safary tour,

Аң, балық аулау (hunting, fishing, underwater fishing),

- экотуризм ecotour, ecotourism

- - religious or pilgrim tour,

- апат, жанартау, батып кеткен кемелерге саяхат.

**2-дәріс. Шытырман оқиғалы туризмнің жіктелуі**

**Треккинг тур қызмет көрсетулері**

Треккинг – шытырман оқиғалы туризмнің бір түрі, адыр-бұдыр жерде, тауда жаяу саяхат жасау.

Треккинг-турға қатысатын туристер ең алдымен топ қалыптастырады. Егер шетелдік туристердің ұйымдастырылған тобы болса, олар ең алдымен өз еліндегі әлде осы елмен жұмыс істейтін фирмадан жолдама сатып алады. Туристерге маршрут жөнінде, ооның қиындық дәрежесі туралы, қажетті құрал-жабдықтар мен дене шынығу деңгейі туралы ақпарат беріледі. Туристер тур алдында дәрігерлік қараудан, қажетті егулерден өтуі тиіс. Тур басталмай тіпті, кейбір жағдайда туристер алдын ала дайындық жасауы мүмкін. Фирма туристік топқа жетекші (тур-лидер) тағайындайды. Тур-дилер топ үшін жауапкершілікті болады.

Қабылдаушы фирмаға тиісті хабарландыру жіберіледі. Онда қандай топ, қау елдің тобы, қандай маршрутқа баратынын алдын ала хабарлайды. Қабылдаушы фирма бұл мәліметтерді турлар кестесіне енгізіп, осыған орай дайындық жүргізеді. Турға бір ай қалғанда жіберуші фирма қабылдаушы фирмаға тур өткізіледі деген растау хабарын тағы да бір рет жібереді. Онда туристер туралы толық мәлімет берілуі тиіс: аты-жөні, туған уақыты, азаматтық, туристердің саны, келу-кету уақыты, әуе компаниясы, құжаттардың көшірмелері мен нөмірлері т.б. сондай-ақ, қосымша талаптар да жазылады, мысалы: руминг лист, яғни орналасу тәртібі – кім кіммен жататын болады: жалғыз (соло), екі адм (дабл) (міндетті түрде), вегетариандардың саны (міндетті түрде), т.б. қабылдаушы фирма осыған орай нақты дайындыққа кіріседі: қызмет көрсету бригадасын әзірлеу, құрал-жабдықтарды дайындау, қажетті шарттар жасау т.с.с.

Қабылдаушы фирма алдын ала серіктес фирмалар мен қызметтермен шартқа тұрадынемесе байланыста болады. Атап айтсақ: көлік, қонақүй, мейрамханалар, экскурсиялық бюро, шетел консулаттары, аудармашылар, дербес гидтер, аспаздар, портерлер, ат немесе басқа жүк таситын мал иелері т.б.

***Тау шаңғы туризмі***

**Тау шаңғы туризмі**

Тау шаңғы туризмінің тарихы Норвегияда ХІХ ғасырда басталды. Алғашқы жарыстар 1879 жылы Норвегия астанасы Христианияның (қазіргі Осло) маңында өтті. Норвегия шаңғы тебу шеберлігімен бірге шаңғы жасаумен де мақтана алған. Шаңғыларын алдында Швецияға, кейін басқа елдерге де экспортқа шығарған. Шаңғышылардың алғашқы клубы да Норвегияда пайда болған. Оны ұйымдастырушыларының ішінде белгілі полярлық зерттеуші Фритьоф Нансен де болыпты. Скандинавиядан тау шаңғы спорты Еуропа мен Американың таулы аудандарына тарап кетті.

Тау шаңғы спортының қазіргі формалары Австриядан келді. ХІХ ғасырдың соңғы шенінді альпинист, шаңғышы Матиас Здарски жаңа бұрылыс техникасын, шаңғының жаңа конструкциясын ойлап шығарды. Ол алғашқы тау шаңғы мектебін ашты және оқулық жазып шығарды.

ХХ ғасырдың басында басқа австриялық Ганс Шнейдер тау шаңғы техникасын жетілдірді, мысалы, «альберг» техникасын ойлап шығарды.

1920-1930 жылдары тау шаңғы спортының жаңа дәуірі басталды. Жаңа аспалы жолдар салынды. Осындай құрылыстар сағатына 1000 шаңғышыны төбеге жеткізуге қабілетті болды.

Тау шаңғы спорты әсіресе 1950-1960 жылдардан бастап өркендеуде. Әлемнің ең басты тау шаңғы ауданы Альпы болды. Ең үлкен үлес қосқан елдер – Швейцария мен Австрия. 1970 жылдардан бастап Франциядағы тау шаңғы спорты қарқынды дамып келе жатыр. 1950 жж. Францияда 100 мың тау шаңғышы және 100 база болса, 1970 жж. орта шенінде олардың саны 2,05 млн және 200 база көрсеткішіне жетті. Италияда тау шаңғы сполрты Доломит Альпы тауында дами бастаған.

Соңғы 30 жыл ішінде тау шаңғы спортының географиясы әлдеқайда кеңейді: солтүстіктегі Аляскадан оңтүстіктегі Чили Андыларына дейін, Испанияның Орталық Кордильерасынан Орталық Азиядағы Памир мен Тының мұхит жағалауына шейін. Тіпті Антарктиданың өзінде де тау шаңғымен айналасуға мүмкіндік бар.

Әлемде 4 мыңға жуық тау шаңғы орталықтары бар. Мыңдаған тау беткейлерінде 25 мың аспалы көтергіштер істейді. Тау шаңғымен 100 млн жуық адам айналысады деген пікір бар.

**Еуропаның тау шаңғы орталықтары.** Альпі, ауданы 180 мың шаршы км. 120 мың трасса. Монбланда әлемнің ең ұзын трассасының бірі Ақ Алап (Белая Долина) орналасады (22 км). Ең жоғары деңгейде дамыған инфрақұрылым мен сервис. Географиялық орналасуы да өте ыңғайлы. Альпы ауданында орналасқан 4 ел: Франция, Австрия, Италия мен Швейцария әлемдік тау шаңғы нарығында алдынғы қатарда орналасады. Францияда әлемдегі ең ірі тау шаңғы базасы Үш Алап (Три долины) орналасқан. Оның «визит карточкасы» – Куршавель. Атағы шыққан басқа да курорттары жеткілікті: Шамони, Мерибель, Межев, Валь-дИзер, Ле-дез-Альп, Валь-Торанс, Ла-Плань, Тинь, Изола-2000 және т.б.

Австрияның тау шаңғы орталығы **–** Тироль облысы. Оның астанасы Инсбрук екі рет – 1964 және 1976 жж. қысқы Олимпиада ойындарын қабылдаған. Белгілі курорттары – Китцбюэль, Майерхофен, Зеефельд, Сан-Антон.

Италияда бірнеше белгілі аудан бар. Доломит Альпілерінде – Кортина- дАмпеццо, Валь-ди-Фасса, Кронплатц, Араба, т.б. Альта-Вальтелина облысында – Бормио, Санта-Катерина, Ливиньо, Сан-Коломбо, Пассо-Стельвио. Италияның батысындағы Вале дАоста облысында – Курмайор, Ле-Туиль, Червинья.

Швейцария курорттары – Церматт, Вербье, Кран-Монтана, Давос, Санкт-Мориц.

Альпіден кейінгі екінші аудан – Судеты, Карпаты және Рила-Родопы. Курорттары: Закопане (Польша), Ясна, Штребске-Плесо, Старый Смоковец пен Татранска Ломница (Словакия), Синая мен Пояна Брашов (Румыния), Боровец пен Пампорово (Болгария), Шпиндлеров Млин мен Гаррахов (Чехия).

Үшінші еуропалық аудан – Скандинавия. Норвегияда – Гейло, Лиллехаммер, Хемседаль. Финляндияда 140 тау шаңғы курорты бар, олардың көбі Лапландияда орналасады. Швецияның орталықтары ел орталығы мен солтүстігінде орналасады. Ең белгілілері – Оре мен Селен.

Төртінші аудан – Пиренеи. Курорттары – Ла-Молина, Валь-де-Нурия.

**Солтүстік Америка.** АҚШ-та 507 және Канадада 240 тау шаңғы станциялары бар.

АҚШ тау шаңғы аудандары:

1. Солтүстік-Шығыс – ең ірісі Киллингтон. 200 трасса, оның ішінде Америкадағы ең ұзыны (16 км).

2. Батыс – Жартасты таулар. 100 қысқы курорт. АҚШ ең жақсы екі курорты: Аспен мен Вейл.

3. Тынық мұхит жағалауы – Тахо көлінің жанында 15 тау шаңғы орталығы орналасады. Оның ішінде олимпиадалық курорт Скво-Вэлли. Мұнда 190 трасса бар.

Канада. Оңтүстік-Батыс – Жартасты таулар. Мұнда 20 ірі орталық бар, оның ішінде ең ескі курорт Ред-Маунтин, Уистлер, Кикинг-Хорс. Оңтүстік-Шығыс – Аппалачи, Квебек провинциясы. 14 орталық, оның ішінде Треблент пен Монт-Сент-Энн.

**Азия-Тының мұхит ауданы.** Қысқы спорт орталықтары Жапонияда шоғырланған. Мұнда екі рет қысқы Олимпиада өткізілген: Саппоро мен Наганода.

**Ресей.** Кавказ, Хибины, Мәскеу маңы, Поволжье, Оңтүстік Орал, Алтай, Кузбасс, Камчаткка және т.б.

Кавказ: Чегет, Эльбрус, Домбай. Красная Поляна – Сочи қаласының жанында.

**Қазақстан.** Алматы маңында – Шымбұлақ, Кімасар, Көкжайлау, Табаган, Ақбұлақ. Шығыс Қазақстан станциялары, Көкшетау облысы, Ақмола облысы.

Белсенді туризм түрлерінің арfсында тау шаңғы туризмі табиғи жағдайына әсіресе тәуелді келеді. Ең алдымен, жылына төрт-бес ай ішінде тығыз қар жамылғысы болуы қажет. Тау шаңғы үшін басқа маңызды факторлар: биіктік, жер бедер ерекшеліктері, тау шаңғы маусымы ауа райының жағдайы, өсімдік түрі, сел және қар көшкіні жағынан қауіпсіз болуы, ландшафтың әралуандылығы және көркемдігі. Тау шаңғышылар жақсы көретін курорттар 1500-1800 м биіктікте орналасады, онша суық емес температуралармен сипатталады (қаңтардың орташа  температурасы минус 5- 6 °C), шұрайлы ауа райы (күн сәулесі жылына 1900-2000 сағат), қалың қар (игерілген телімдерде 3 м-ге дейін), белсенді демалыс орындарының қар көшкіні болмайтын жерлерде орналасуы.

**Гольф-туризм**

Алматыдағы «Жайлау» гольф клубы

Аңыз бойынша, бір мал бағушы, өзен жағалауы бойымен жүріп, тасты таяқпен ұрып, қоян ініне дәл домалатқан. Достарына мұндай ойын ұнап қалыпты-мыс. Содан бері осы ойын пайда болған, дейді. Француздар, бельгиялықтар, голландықтар гольф бізде пайда болған, дейді. Голландияда осыған ұқсас фламандық colven ойыны болған, бірақ ол мұзда өтетін. Ежелгі Римде гольф секілді «паганика» ойыны болған, ал бұл ойын 400 жылы Британияға келуі мүмкін болған. Қытайлар гольфтың арғы атасы «гуй вэн» деп айтады.

Қазіргі атауымен және дәл осындай ережелерімен гольф соңғы алты ғасыр бойы белгілі. Осы ойын туралы алғашқы жазба Шотландияда табылған. Бұл ойынның ресми пайда болу уақыты болып саналады. 1457 жылы король Джеймс оның солдаттарына бұл ойын садақ ату жаттығуына кедергі болғандықтан оған тыйым салыпты. XVІІІ ғасырдың басында мұнда алғашқы гольф-клубтары ашылған. Олар, мүмкін, масондармен байланысты болОлар, мүмкін, масондармен байланысты болған. Киімі мен салттарында масондық сипаттамалар көп болған. Содан бері гольф ойынында этикетке ерекше назар аударылады.

Шотландиядан кейін гольф Анлияға да келді. Британ империясының үлкеюімен бірге бұл ойын бүкіл әлемді «жаулап алды» деп айтуға болады. Мысалы, 1826 жылы Калькуттада британ отарларындағы алғашқы Корольдық гольф-клуб ашылды. Америка құрлығында гольф клу 1873 жылы Канадада пайда болды. ХІХ ғасырдың соңында гоьлф АҚШ-та кеңінен тарай бастады. 1897 жылдан бастап «Гольф» журналы шығады.

Бұрын қарапайым жұрттың ойыны болған гольф уақыт өте бере ақсүйектердің ойынына айналып кетті. Мұның себебі – ойын алаңын жасу және жақсы күйде сақтаудың, жабдықтардың әсіресе, доптардың (олар алғашқыда былғарыдан жасалған және іші қауырсынмен толтырылып, тығыздалған) қымбаттылығы. 1848 жылы гуттаперчадан жасалған доптар пайда болып, олардың бағасы төмендеді.

Хх ғасырда гоьф экспансиясы жалғасты, тіпті, ол ғарышқа да шығып кетті: 1971 жылы американ астронавты Ай бетінде гольф добын екі рет ұрды. Қазір гольф элиталық спорт түрі тобынан «орта тап» спортына айналуда. Гольф спорты жақсы дамыған елдер: АҚШ, Ұлыбритания, Аустралия, Оңтүстік Африка, Жапония, Скандинавия елдері, соңғы кезде Оңтүстік-Шығыс және Шығыс Азия елдерінде де гольф жақсы дамып келе жатыр.

Гольф-туризм туристік нарықтың маңызды сегменті болып табылады.и мысалы, шетелдік туристер Испанияда, Португалияда, Ирландияда, Флорида штатында аптасына 3-8 мың доллар жұмсайтын көрінеді.

Турист-гольфистерді үш топқа бөлуге болады.1) Әдейі гольф ойнау үшін сапарға шғатын туристер (6-10 млн адам). 2) Демалған кезде немесе бизнес сапарында басқамен бірге гольф ойнайтындар. 3) Гольф-турнирлерінің көрермендері. 2 және 3-топтар санын анықтау қиын. Гольфтың дамуы ең алдымен ел байлығына байлаысты. Сондай-ақ, ольф индустриясының тауарлары мен қызмет көрсетулерінің өсуі де оған әсер тигізеді. Классикалық гольфпен бірге *мини-гольф, офистік гольф, виртуалдық гольф* түрлері бар.

Гольф ойыны 4-5 сағат бойы өтеді, сондықтан ойнау үшін шыныққан адам болу керек. Ойыннан кейін гольфист демалып, күшін қалпына келтіруі керек. Осыған орай көптеген гольф-клубтарда сауықтыру орталықтары ашылған. Мысалы, Италияның солтүстігіндегі Падуя қаласының маңында отельдер қонақтарына «Екі күн гоьлф ойыны және екі күндік демалыс» немесе «Үш күн гольф ойыны және үш күндік демалыс пен процедуралар» атты арнайы гольф-пакеттерді ұсынады.

ХХІ ғасырда гольф-индустриянң өсуі жылына 5-15 % болып тұр, ал Үндістан мен Қытайда –25-30 %. 2005 жылы әлемде 32 мың гольф алаңы болған.

**Солтүстік Америка** гольф алаңдары мен гольфистер саны бойынша әлемде бірінші орны алады. Гольфистер белсенді өмір сүреді. Кейбіреулері бір алаңнан екіншісіне бару үшін жеке ұшақ сатып алатын көрінеді. Американдықтар гольф ойынын бизнестің маңызды бір бөлігі деп санайды. Кейбір маңызды мәселелер гоьлф алаңында шешіледі. Көптеген университеттер жанында гольф-мектептері ашылған. Гольф экономика киноиндустриясы мен дыбыс жазу немесе кен өндіру өнеркәсібінен озып кеткен (мұнай мен газды есептемегенде).

Американдық Тайгер Вудс – әлемнің ең үздік гольфистерінің бірі

**Еуропа** гольф-туризм нарығында екінші орын алады. 2005 жылы 6 мың гольф алаңы болған. Ұлыбританияда Еуропа гольф алаңдарының жартысы шоғырланған. Ұлыбританиядан кейін гольф-туризмде Германия, Франция мен Швеция жоғары орын алады.

Оңтүстік Еуропада гольф орталығы Испания мен Португалия.

**Азия** гольф туризмі бойынша үшінші орын алады. Мұнда ең үздік «гольф елі» – Жапония. Алғашқыда Азияда гольф элиталық спорт саналған. Азия нарығындағы дағдарысқа байланысты клубтар бағасын төмендетіп, орта тапқа да жол берді. Кейбір елдер өзіне гольф-туристерді шақырады.

**Қазақстан гольфы.** 1996 жылы Қазақстан Республикасының Президенті алғашқы «Нұртау» гольф-клубын ашты. Осы жылы тоғыз гольф алаңы жасалды. 2003 жылы сол «Нұртауда» тағы да тоғыз алаң салынды. 2005 жылы Қазақстан оупен турниры өтті. 2006 жылы «Жайлау» гольф-курорты ашылған. Гольф алаңдары Астана, Қостанай, ОҚО, Атырауда бар. 1996-2010 жылдары арасында Нұртауда 200 турнир өткізілді.   
Қазақстанда алты гольф-клуб бар, оның ішінде Сарыағаш пен Қостанайда. Астанада бір клуб, Алматыда үш клуб істейді.   
  
Қазақстан гольфистері: Серік Сұлтанғалиев, Нұрлан Мақұлбеков, Тимур Күлібаев, Қайрат Сатылғанов, Кан Бен Гу және Шабаз Миналла. Қазақстан жарыстарына шетелдік гольфистер де келіп кеткен.. 2005 жылы Қазақстан Еуропалық гольф-ассоциациясының (EPGA) мүшесі болды.

**3-дәріс. Шытырман оқиғалы туризмнің географиясы**

            Елдердің мамандандырылуы

Солтүстік Еуропа – туризмнің қысқы түрлері: шаңғы, таушаңғы, телемарк, коньки. Сондай-ақ, мұзжарғыш кемеде, мотошанада саяхат, қарадымдағыш (снегоступы), мұз астында балық аулау, бғы шанамен саяхат. Кейбір орталықтарда жыл он екі ай шаңғы тебуге мүмкіндік беретін шаңғы туннельдері бар. Қар мен мұздан жасалған мүсіндер мен сәулет өнерін тамашалау. Тіпті, қар шіркеуінде неке рәсімін де өткізуге болады.

              Оңтүстік елдер сафари, карнавалдар, судағы оқиғаларымен белгілі.

          Танзания, ОАР, Нигерия, Камерун, Зимбабве, Мозамбик, Намибия сияқты Африка елдері аңшылық туризммен белгілі. Саваннадағы аңшылықпен бергі акулаларды аулау турлары ұсынылады.

           Ең әйгілі карнавалдар Бразилия мен Венецияның карнавалдары. Бразилия карнавалына жүздеген мың туристер келеді.

Венециялық карнавал Орта ғасырлардан бері өтуде.

          Кариб бассейн елдері судағы шытырман турларды ұсынады. Мысалы, Кубада дайвинг жақсы дамыған. Бұл аймақ биоалуантүрлілігімен ерекшеленеді, мысалы, балықтың 700 түрі, керемет коралл рифі бар.

Шытырман оқиға мен экзотиканы Майя (III-X ғасырлар) өркениетінің орталығы. Гватемала ұсынады.  Болашағы зор, бірақ дамымаған туристік аймақ. Туризм дамуына оң әсер тигізетін факторлар:

- Еуропа мен Азияға жақын орналасуы;

- жылы климат;

- көптеген жағалауларда жақсы жағажайлардың болуы;

- биологиялық алуантүрлілік, және экзотикалық;

- мідени және тарихи ескерткіштер, әсіресе Солтүстік Африкада;

Туризм дамуын тежейтін  факторлар:

- экономикалық дамуы төмен;

- дамымаған туристік инфрақұрылым мен көлік желілері (әсіресе Орталық Африка елдерінде);

- саяси тұраұсыздық;

- халықаралық туризмге жол ашатын ішкі туризмнің нашар дамуы;

- кейбір елдерде мемлекет тарапынан туризмге тиісті көңіл бөлінбейді;

- кейбір аудандардағы өте қолайсыз климат (ыстық, қатты шағды боран, ұзаққа созылатын нөсер жауындар).

Орналастыру қоры мардыисыз. Орналастыру орындары жағынан ОАР мен Солтүстік Африка құрлықтағы алдыңғы орында.

Көлік жүйесі дамымаған. Ең жиі қолданылатын көлік түрі – әуе көлігі.

Солтүстік Африка елдеріндегі (Марокко, Тунис, Египет), туризмнің дамуы жоғары деңгейде. Бұл аймақ Еуропаға жақын, сондай-ақ, мәдени-тарихи ескерткіштерге бай .

Орталық Африка елдері сафариге, экзотикалық табиғатқа қызығатын туристерді тартады, бірақ туризмнің дамуын туристік инфрақұрылымының төмен деңгейі тежейді.

Кения – джип, әйе шарындағы сафари, Үнді мұхитының жағалауы, ұлттық парктер: Масаи Мара, Накуру, Амбосели, Тсаво, Абердарес, Ламу және т.б.

Оңтүстік Африканың туристік әлеуеті жоғары: керемет табиғат, үлкен қалалар, алмас кенорындары, Крюгер паркі, Виктория сарқырамасы, өте салтанатты «Көк пойыз» Blue Train. Оңтүстік Африкада африкандықтардың, үнді, араб, еуропалықтардың мәдениеті жиналған

ОАР – туристер ең көп келетін ел. Намибия – жер қойнауы мен табиғаты өте бай ел. Алуантүрлі ландшафтар: таулар, шөлдер, саванна, мұхит панорамалары. Сонымен қатар: Виндхуктың астаналық ойын-сауықтары, Твайфельфонтейннің көне таста қашалған суреттері, теңіз котиктерінің колониясы, Қаңқалар Жағалауының үстімен Ұшу, когда әлемдегі ең биік құм дюналары (шағылдары), ұлттық парктері. Мұнда әлемдегі ең көне өсімдіктері вельвичия )welwitshcia) өседі, жасы 150 миллион жыл динозаврдің ізі сақталған, мұнда АҚШ-тағы Үлкен Каньоннан кейінгі екінші орын алатын Fish River Canyon орналасқан. Тағы бір қызығы "Шөл Экспрессі" люкс пойызы. Өз қолыңмен арыстандарға жем беруге болатын ранчоларда тоқтайды. Намбиб шөлінде де ұзақ аялдама бар.

Танзанияда Шығыс Африкадағы ең жақсы сафари өткізіледі. Сафаридің екі жолы бар: Солтүстік Жол: Нгоронгоро, Серенгети, Маньяра, Тарангир ұлттық парктері және Оңтүстік Жол: Селуш және Руаха. Кез келген орналастыру орындары. Джиптер мен әуе шарларындағы сафари. Қоқиқаз көлдері. Килиманджароға шығу. Аппақ жағажайлар, мангр тоғайлары, керемет табиғат. Люкс санатындағы экологиялық туризм. Осының бәрі Танзания аралдарында – Занзибар, Пемба, Мнемба және Мафия аралдарында бар.

Шығыс елдері (Қытай, Жапония, жұмбақты Тибет, ОША мен Үндістан) туристер үшін өте қызықты әрі қолайлы аймақ.

ОША-ға Үндіқытый түбегі мен Малай архипелагының көп аралдары кіреді: Бруней, Шығыс Тимор, Вьетнам. Индонезия, Камбоджа, Лаос, Малайзия, Мьянма, Сингапур, Тайланд, Филиппин. Мұнда өте маңызды сауда жолдары өтеді. Туризм өте қарқынды дамуда. Жылдам даму факторлары:

- қолайлы географилық орналасуы – Тынық мұхитынан Үнді мұхитына және Еуразиядан Австралиға;

- өте ұзын жағалау сызығы;

- круиздік туризм үшін өте маңызды жайт: аймақтың ірі қалаларының және экскурсилфқ объектілерінің басым бөлігі жағалауда орналасқан;

- ландшафтардың сұлулығы және бірегейлігі;

- флорасы мен фаунасының эндемиктік сипаты;

- көптеген мәдени, тарихи, сәулет ескерткіштері;

- алуантүрлі ұлттық құрамы қызықтырады;

- Малайзия, Сингапур, Тайланда, Индонезия сияқты елдердің өте қарқынды дамуы;

-  дамыған туристік инфрақұрылым және билік тарапынан туризмге үлкен назар аударуы.

Бірақ кейбір елдерде туризм индустриясы жақсы дамымаған, атап айтсақ, бұл Вьетнам, Камбоджа, Лаос.

Құрғақ және жауынды маусым болғанымен, туристердің келуі жыл бойында қатты өзгермейді. Себебі: курорттық туризммен бірге мұнда танымдық, шытырман оқиғалы, діни, іскерлік туризм жақсы дамыған.

Шри-Ланка (Цейлон) аймақтың басқа елдері сияқты, экзотикалық елдер қатарына кіреді. Үшмыңжылдық тарихынан өткен буддалық ғибадатханалар, Будданың алпауыт мүсіндері, бірегей табиғи объектілері: үңгірлер, экзотикалық өсімдіктер, орхидеялардың мыңдаған түрері бар ботаникалық бақтар, пілдердің тәлімбақтары, піл мініп, сафари жасау, піл-шоу және ұлттық музыка туристерді қызықтырады.

Сейшел аралдары да оңтүстік экзотика категориясына жатады. Аппақ жағажайлар, өте таза лагуналар, рифтер. Су асты биоалуантүрлілігі, судың тазалығы дайвинг, балық аулау, яхталарда серуендеуге мүмкіндік туғызады.

Австралазия аймағы да (Жаңа Зеландия мен Австралия) және Мұхит Аралдары шытырман оқиғалы туризм үшін өте қолайлы.

Кариб бассейні (Доминика, Ямайка, Барбадос, Сент-Люсия және т.б.) – оқиғалы туризмнің ең белгілі аймақтарының бірі: ақшыл-қызыл коралл құмды жағажайлар, тропик ормандары. Барбадос музейі (мұнда Вест-Индия туралы көптеген мәліметтер жиналған), «Андромеда» ботаникалық бағы, «Орхидеялар әлемі», Королевский парк, St.John`s ағылшын шіркеуі Харисон үңгіплері, отарлық архитектура ескерткіштері, барбадос синагогасы, Барбадоста 300 жыл бойы жасалатын атақты ром. Спорттық әуесқойлықтар да жеткілікті: серфинг, виндсерфинг, желкен спорты, су шаңғысы, спорттық балық аулау, су астында жүзу, салт атпен жүру, лаун-теннис, гольф, сквош, крикет. Сент-Люсия аралы: экзотикалық өсімдіктер, жағажайлар, минералды сулар, суасыты әлемі, күкіртті шипалы сулар, Тропикалық бақ. Сондай-ақ, сәулет ескерткіштері бар.

Қазақстан да бірталай шатырман оқиғалық әлеуетіне ие: кең байтақ дала: сафари, жаяу, велотуризм т.б. Таулы аймақтар – альпинизм, тау туризмі , су туризмі үшін мүмкіндік туғызады.

**4-дәріс. ЕҚТА – шытырман оқиғалы туризм ресурсы ретінде**

### Ұлттық парктер, қорықтар мен резервациялар

Ерекше қорғалатын табиғи аумақтар туралы Қазақстан Республикасының 2006 жылғы 7 шiлдедегi N 175 Заңы бойынша:

**Мемлекеттiк табиғи қорық** – табиғат қорғау және ғылыми мекеме мәртебесi бар ерекше қорғалатын табиғи аумақ, оның қызметiнiң мақсаты өзiнiң аумағындағы табиғи процестер мен құбылыстардың табиғи барысын, өсiмдiктер мен жануарлар дүниесi объектiлерiн, өсiмдiктер мен жануарлардың жекелеген түрлерi мен қауымдастықтарын, әдеттегi және бiрегей экологиялық жүйелердi сақтау мен зерделеу және оларды қалпына келтiру болып табылады.

Мемлекеттiк табиғи қорықтардың негiзгi қызметiне:

- мемлекеттiк табиғи қорық пен оның күзет аймағының биологиялық саналуандығын -қорғау және қалпына келтiру режимiн қамтамасыз ету;

- табиғат жылнамасын жүргiзудi қоса алғанда, мемлекеттiк табиғи-қорық қорының экологиялық жүйелерiн, объектiлерiн зерделеу және олардың мониторингi жөнiнде ғылыми зерттеулер ұйымдастыру және жүргiзу;

- экологиялық-ағартушылық қызметтi жүргiзу;

- мемлекеттiк табиғи қорықтың экологиялық жүйелерiне зиянды әсер етуi мүмкiн шаруашылық және өзге объектiлердi орналастыру жобалары мен схемалар мемлекеттiк экологиялық сараптамасына қатысу;

-  мемлекеттiк табиғи қорық пен оның күзет аймағының аумағын экологиялық-ағартушылық, ғылыми және шектеулi туристiк мақсаттарда пайдалануды реттеу жатады.

Марқакөл қорығы

**Мемлекеттiк ұлттық табиғи парк** – ерекше экологиялық, ғылыми, тарихи-мәдени және рекреациялық құндылығы бар мемлекеттiк табиғи-қорық қорының бiрегей табиғи кешендерi мен объектiлерiнiң биологиялық және ландшафтық саналуандығын сақтауға, оларды табиғат қорғау, экологиялық-ағартушылық, ғылыми, туристiк және рекреациялық мақсаттарда пайдалануға арналған табиғат қорғау және ғылыми мекеме мәртебесi бар ерекше қорғалатын табиғи аумақ.

Мемлекеттiк ұлттық табиғи парктердiң негiзгi қызметiне:

- мемлекеттiк табиғи-қорық қорының табиғи кешендерiн, бiрегей және эталондық табиғи учаскелерiн, объектiлерiн, табиғи және тарихи-мәдени мұраны сақтау;

- мемлекеттiк ұлттық табиғи парк пен оның күзет аймағының күзет режимiн қамтамасыз ету;

- экологиялық ағартушылық;

биологиялық саналуандықты сақтаудың ғылыми әдiстерiн әзiрлеу;

- Табиғат жылнамасы бағдарламасы бойынша экологиялық жүйелер мен жекелеген табиғи объектiлердiң мониторингiн жүргiзу;

- мемлекеттiк табиғи-қорық қорының бүлiнген табиғи кешендерiн, объектiлерiн, табиғи және тарихи-мәдени мұра объектiлерiн қалпына келтiру;

- мемлекеттiк ұлттық табиғи парк пен оның күзет аймағының аумағын экологиялық-ағартушылық, ғылыми, рекреациялық, туристiк және шектеулi шаруашылық мақсаттарда пайдалануды реттеу жатады.

Алтынемел ұлттық паркі

**Мемлекеттiк табиғи резерват** – табиғи кешендердiң биологиялық саналуандығын және олармен байланысты табиғи және тарихи-мәдени объектiлердi күзетуге, қорғауға, қалпына келтiруге және сақтауға арналған жердегi және судағы экологиялық жүйелердi қамтитын табиғат қорғау және ғылыми мекеме мәртебесi бар ерекше қорғалатын табиғи аумақ.

Мемлекеттiк табиғи резерваттардың негiзгi қызметiне:

- биологиялық және ландшафтық саналуандықты, табиғи экологиялық жүйелердi сақтау және қалпына келтiру;

- мемлекеттiк табиғи резерваттың күзет режимiн қамтамасыз ету;

 табиғи ресурстарды пайдаланудың экологиялық-экономикалық принципi негiзiнде аумақтың тұрақты әлеуметтiк-экономикалық дамуын қолдау;

- аумақты қорғау және тұрақты дамыту, сондай-ақ экологиялық ағартушылық және тәрбие беру мақсаттарында зерттеулер мен мониторинг жүргiзу;

- мемлекеттiк табиғи резерват аумағын және оның күзет аймағын экологиялық-ағарту, ғылыми, рекреациялық, туристiк және шектеулi шаруашылық мақсаттарда пайдалануды реттеу жатады.

«Ақжайық» Атырау мемлекеттік табиғи резерваты

**Мемлекеттiк зоологиялық парктер** – мәдени-ағартушылық, ғылыми, оқу және табиғат қорғау қызметiне, тектiк қорды сақтауға және әдеттегi, сирек кездесетiн және жойылып кету қаупi бар жануарлар түрлерiн жасанды орта жағдайында өсiруге арналған табиғат қорғау және ғылыми ұйым мәртебесi бар ерекше қорғалатын табиғи аумақ.

Мемлекеттiк зоологиялық парктердiң негiзгi қызметiне Қазақстанның жануарлар дүниесiн сақтаудың, молықтыру мен пайдаланудың, дүниежүзiлiк маңызы бар Қазақстан фаунасының ресурстарын игерудiң ғылыми негiздерiн әзiрлеу жатады.

**Мемлекеттiк ботаникалық бақ** – өсiмдiктер дүниесiн, соның iшiнде өсiмдiктердiң сирек кездесетiн және жойылып кету қаупi бар түрлерiн қорғау, молықтыру және пайдалану жөнiнде зерттеулер мен ғылыми талдамалар өткiзуге арналған табиғат қорғау және ғылыми ұйымдар мәртебесi бар ерекше қорғалатын табиғи аумақ.

 Мемлекеттiк ботаникалық бақтардың негiзгi қызметiне Қазақстанның өсiмдiктер дүниесiн сақтаудың, молықтыру мен пайдаланудың, Қазақстанның дүниежүзiлiк маңызы бар флора ресурстарын игерудiң ғылыми негiздерiн әзiрлеу жатады.

**Мемлекеттiк дендрологиялық парк** – ағаш және бұта тұқымдарын қорғауға, молықтыру мен пайдалануға арналған аймақтар бойынша белгiленген күзет режимдерi бар табиғат қорғау және ғылыми ұйымдар мәртебесi бар ерекше қорғалатын табиғи аумақ.

Мемлекеттiк дендрологиялық парктердiң негiзгi қызметiне Қазақстанның ағаш өсiмдiктерiн сақтаудың, молықтырудың және пайдаланудың ғылыми негiзiн әзiрлеу, Қазақстанның дүниежүзiлiк маңызы бар флорасының ресурстарын игеру жатады.

**Мемлекеттiк табиғат ескерткiшi** – экологиялық, ғылыми, мәдени және эстетикалық тұрғыдан алғанда жекелеген бiрегей, орны толмайтын, құнды табиғи кешендердi, сондай-ақ мемлекеттiк табиғи-қорық қорының объектiлерiне жатқызылған шығу тегi табиғи және жасанды объектiлердi қамтитын ерекше қорғалатын табиғи аумақ.

«Гусиный перелет» табиғи ескерткіші

**Мемлекеттiк табиғи қаумал** – мемлекеттiк табиғи-қорық қорының бiр немесе бiрнеше объектiлерiн сақтауға және молықтыруға арналған шаруашылық қызметтiң тапсырыстық режимi немесе реттелмелi режимi бар ерекше қорғалатын табиғи аумақ.

Өздерiнiң функционалдық мақсаты бойынша мемлекеттiк табиғи қаумалдар мынадай түрлерге бөлiнуi мүмкiн:

- кешендiк - ерекше құнды табиғи кешендердi сақтау және қалпына келтiру үшiн;

- биологиялық (ботаникалық, зоологиялық) - өсiмдiктер мен жануарлардың бағалы, сирек кездесетiн және жойылып кету қаупi бар түрлерiн сақтау және қалпына келтiру үшiн;

- палеонтологиялық - жануарлардың, өсiмдiктердiң және олардың кешендерiнiң қазып алынатын қалдықтарын сақтау үшiн;

-  гидрологиялық (батпақты, көлдi, өзендi) - сулы-батпақты жерлердiң құнды объектiлерi мен кешендерiн сақтау үшiн;

- геоморфологиялық - сирек кездесетiн және бiрегей табиғи рельеф нысандарын сақтау үшiн;

- геологиялық және минералогиялық - сирек кездесетiн геологиялық және минералогиялық түзiлiмдердi сақтау үшiн;

- топырақтық - топырақтың әдеттегi және сирек кездесетiн түрлерiн сақтау үшiн;

-  гидрогеологиялық – жерасты суларының бiрегей көздерiн сақтау үшiн.

тарбағатай табиғи қаумалы

Әлемдегі тұңғыш ұлттық парк – Йеллоустон – 1872 жылы АҚШ-та ашылған. Ұзақ уақыт өтпей, бұл инициативаға Канада да қосылды. 1885 жылы мұнда Жартасты тауларда Ұлттық парк ұйымдастырылған. 1948 жылы Табиғат пен табиғи ресурстарды сақтау халықаралық одағы (IUCN) құрылды. 1972 жылы БҰҰ мен ЮНЕСКО мүшелері Ұлттық парктер туралы Дүниежүзілік Екінші конвенцияны қабылдады. Ұлттық парктерді ұйымдастыру жұмысы әсіресе, Африкада қарқынды өтті. Ең ірі парктердің арасында Заирдің Salonga Upemba, Maiko, Virunga парктерін атау қажет. Замбияда бегемоттар мен қара мүйізтұмсықтар қорғлатын Kafue паркі белгілі. 1949 жылы Зимбабведе Hwange паркі құрылды. Танзанияда Serengeti, Кенияда Aberdare и Kruger. Ұлттық парктер мәселесіне Жапония көп көңіл бөледі. Ең атақты парк Fuji‑Hakone‑Izu Фудзияма жанартауында орналасқан. Үндістанның ең атақты паркі – Corbett, Шри‑Ланкада Gal Oya, Аустралияда Gagadu, Жаңа Зеландияда Tongario, Egmont, Fiord‑land, Ұлыбританияда Caringorn National

Әлемде 1500-ден астам ұлттық парк, оның ішінде 260 ең ірі, әлем маңызындағы және БҰҰ реестріне негізілген парк бар.

Йеллоустон

Вирунга

Серенгети

«Крюгер» ҰП

**5-дәріс. Экологиялық туризм шытырман оқиғалы туризм ресуры ретінде**

### Экологиялық туризмнің пайда болу алғышарттары

Экологиялық туризмнің пайда болуының басты себептерінің бірі – туризмге көпшілік жұрттың қатысуынан табиғи және мәдени-тарихи ресурстарға түсетін ауыртпалықтың күшейіп кетуі. Кері әсер аспектілері сонау 1970-жылдары байқала бастаған. Күйзеліске ұшыраған жердің көлемі 60 %-ға өскен.

Якутиядағы алмас өндіру кен орны. Балқаш металлургиялық комбинаты

Әлемдік шаруашылықтың жаһандануымен бірге Жер геосферасындағы кері өзгерістер де:

-  климат өзгерістері;

-  топырақтың күйзелісі;

-  экожүйелердің күйреуі және биологиялық әпалуандылықтың азаюы;

-  топырақтың, ауаның және судың ластануының артуы;

-  адам әсерінен туындайтын табиғи апаттар;

-  ауыздықтан шығып кеткен халық санының өсуі;

-  азық-түлік қауіпсіздігі және халық денсаулығына тиетін зиянның өсуі;

-  энергия мен басқа табиғи ресурстардың шектелуі көбеюде.

1996 жылы ВТО қарамағында туризмнің XXI ғасырдағы тұрақты дамуы тұжырымдамасы әзірленген. Оның басты қағидалары:

-  саяхаттар мен туризм адамдарға табиғатпен үндесуге жетуге көмек беруі қажет;

- саяхаттар мен туризм экожүйелерді сақтап қалуға, қорғауға және қалпына келтіруге өз үлесін қосуға;

-  саяхаттар мен туризм өндіріс пен тұтынудың өмірге бейімді модельдерге сүйінуі қажет;

-  қоршаған ортаны қорғау туризм дамуы үдерісінің мызғымас бір бөлігі болуы тиіс;

- туризм дамуы мәселелері жергілікті органдар мен мүдделі азаматтар қатысуымен шешілуі қажет;

-  мемлекеттер туристік салаға әсер тигізуі мүмкін табиғи және техногендік апаттар туралы бір-бірін хабардар қылуы қажет;

-  туризм индустриясы қоршаған ортаны қорғау аясындағы халықаралық құқыққа негізделуі тиіс.

### Туризмнің табиғи кешендерге тигізетін әсері

Туризм табиғи кешендерге тікелей және жанама түрде әсер тигізеді.

***Тікелей*** әсері:

-  аң және балық аулау нәтижесінде флора мен фауна өкілдерін жою;

- табиғи аумақтарды шаруашылық аясына енгізу нәтижесінде флора мен фауна өкілдеріннің тіршілік ортасын бұзу;

-  өсімдіктер мен жануарлардың тіршілігіне қол сұғу;

- адам тіршілігі өнімдері арқылы инфекцияларды енгізу және тарату.

***Жанама*** әсері:

-  тіршілік ортаны өзгерту;

- географиялық орта компоненттеріне жаһандық көлемде әсер тигізу (топырақ пен суды ластандыру, орманды шауып алу және эрозияның күшеюі, атмосфераның ластануы және т.б.).

Туризмнің табиғатқ әсер тигізу үдерісін басқару да тікелей немесе жанама түрде өтуі мүмкін. *Тікелей* басқару нұсқасы дегеніміз: келушілердің жалпы санын қысқарту, ерекше құны бар объектілер мен территорияларға баруға тыйым салу, қоршаған ортаны ластандыруды заманға сай техникалық құралдар мен ең жаңа технологияларды пайдалану арқылы мүмкіндікше азайту. *Жанама* түрде басқару нұсқасы туристердің мінез-құлқын олардың білімін арттыру, жергілікті тұрғындарды, жануарлар мен өсімдікті қадірлеу сезімін тәрбиелеу арқылы өзгертуге негізделеді. Аталған әдістердің екеуінің де маңызы зор.